Župan
Trg Edvarda Kardelja 1, 5000 Nova Gorica

100010

Številka: 007-5/2012-5
Nova Gorica, dne 29. septembra 2025

**MESTNI SVET MESTNE OBČINE NOVA GORICA**

**ZADEVA**: PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA

# NASLOV: Predlog Odloka o spremembah in dopolnitvah Odloka o ustanovitvi Javnega podjetja Komunalna energetika d.o.o. (skrajšani postopek)

**GRADIVO PRIPRAVIL**: Mestna občina Nova Gorica, Oddelek za gospodarstvo in gospodarske javne službe

**IZDELOVALEC GRADIVA:** /

**POROČEVALEC:** Martina Remec Pečenko, vodja Oddelka za gospodarstvo in gospodarske javne službe

**PRISTOJNO DELOVNO MESTO**: Odbor za gospodarstvo

**PREDLOG SKLEPA:**

Mestni svet Mestne občine Nova Gorica sprejme predlog Odloka o spremembah in dopolnitvah Odloka o ustanovitvi Javnega podjetja Komunalna energetika d.o.o..

|  |
| --- |
| **Desnik podpisnik** |
| **Samo Turel** |
| Župan |

Gradivo:

* Gradivo 1: predlog odloka z

obrazložitvijo

* Gradivo 2: Odlok o ustanovitvi Javnega

podjetja Komunalna energetika d.o.o.

Mestni Svet
Trg Edvarda Kardelja 1, 5000 Nova Gorica

Predlog

Na podlagi 19. člena [Statuta](http://www.lex-localis.info/KatalogInformacij/PodrobnostiDokumenta.aspx?SectionID=c81fb7ec-71cc-4f24-ab31-88054380f731) Mestne občine Nova Gorica (Uradni list RS, št. 13/12, 18/17 in 18/19) in 3. člena [Zakona o gospodarskih javnih službah](http://www.pisrs.si/Predpis.aspx?id=ZAKO272&pogled=osnovni) (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40) je Mestni svet Mestne občine Nova Gorica, na seji dne \_\_\_\_\_\_\_\_\_\_ sprejel

## ODLOK

## o spremembah in dopolnitvah Odloka o ustanovitvi Javnega podjetja Komunalna energetika d.o.o.

1. člen

V Odloku o ustanovitvi Javnega podjetja Komunalna energetika d.o.o. (Uradni list RS, št. 38/12) se 8. člen spremeni tako, da se glasi:

»Javno podjetje izvaja naslednje izbirne gospodarske javne službe:

* oskrba s toplotno energijo iz lokalnega omrežja,
* upravljanje s plačljivimi parkirišči,
* oglaševanje in plakatiranje,
* upravljanje in urejanje mestne tržnice,
* urejanje in čiščenje javnih sanitarij.

Javno podjetje opravlja v skladu z Uredbo o standardni klasifikaciji dejavnosti (Uradni list RS, št. 27/24 in 45/25) naslednje dejavnosti:

C33.110 Popravila in vzdrževanje kovinskih izdelkov

C33.120 Popravila in vzdrževanje strojev in naprav

C 33.130 Popravila in vzdrževanje elektronskih in optičnih naprav

C 33.140 Popravila in vzdrževanje električnih naprav

C33.190 Popravila in vzdrževanje drugih naprav

D35.120 Proizvodnja električne energije iz obnovljivih virov

D35.150 Trgovanje z električno energijo

D35.160 Shranjevanje električne energije

D35.220 Distribucija plinastih goriv po plinovodni mreži

D35.230 Trgovanje s plinastimi gorivi po plinovodni mreži

D35.300 Oskrba s paro in hladnim zrakom

D35.400 Dejavnost posrednikov in agentov za električno energijo in zemeljski

 plin

E 37.000 Ravnanje z odplakami

E39.000 Saniranje okolja in drugo ravnanje z odpadki

F42.210 Gradnja objektov oskrbne infrastrukture za tekočine

F42.220 Gradnja objektov oskrbne infrastrukture za elektriko in

 telekomunikacije

F42.990 Gradnja drugih objektov nizke gradnje, d. n.

F43.120 Zemeljska pripravljalna dela

F43.210 Elektroinštalacije

F43.220 Vodovodne, grelne in hladilne inštalacije

F43.230 Namestitev izolacije

F43.240 Druge inštalacije pri gradnjah

F43.310 Fasaderska in štukaterska dela

F43.320 Vgrajevanje stavbnega pohištva

F43.330 Oblaganje tal in sten

F43.341 Steklarska dela

F43.342 Pleskarska dela

F43.350 Druga zaključna gradbena dela

F43.990 Druga specializirana gradbena dela, d.n.

H49.330 Storitve potniškega prevoza na zahtevo z vozilom z voznikom

H49.390 Drug kopenski potniški prevoz, d. n.

H49.420 Selitvena dejavnost

H52.100 Skladiščenje

H52.210 Spremljajoče storitvene dejavnosti v kopenskem prevozu

K62.100 Računalniško programiranje

K62.200 Svetovanje o računalniških napravah in programih ter upravljanje

 računalniških naprav in sistemov

K62.900 Druge z informacijsko tehnologijo in računalniškimi storitvami

 povezane dejavnosti

K63.100 Dejavnosti v zvezi z računalniško infrastrukturo, obdelavo podatkov in

 gostovanjem ter povezane dejavnosti

M68.120 Organizacija izvedbe gradbenih projektov

M68.200 Oddajanje in obratovanje lastnih ali najetih nepremičnin

M68.320 Drugo poslovanje z nepremičninami za plačilo ali po pogodbi

N71.111 Arhitekturno projektiranje

N71.112 Krajinsko arhitekturno, urbanistično in drugo projektiranje

N71.129 Druge inženirske dejavnosti in tehnično svetovanje

N73.110 Dejavnost oglaševalskih agencij

N73.120 Posredovanje oglaševalskega prostora

N73.200 Raziskovanje trga in javnega mnenja

N73.300 Dejavnost stikov z javnostjo

N74.120 Grafično oblikovanje in vizualno komuniciranje

O77.110 Dajanje lahkih motornih vozil v najem in zakup

O77.210 Dajanje športne opreme v najem in zakup

O77.220 Dajanje drugih izdelkov za široko rabo v najem in zakup

O77.330 Dajanje pisarniške opreme in računalniških naprav v najem in zakup

O77.390 Dajanje drugih strojev, naprav in opredmetenih sredstev, d.n., v najem

 in zakup

O81.100 Vzdrževanje objektov in hišniška dejavnost

O81.210 Splošno čiščenje stavb

O81.220 Drugo čiščenje stavb, industrijskih naprav in opreme

O81.230 Drugo čiščenje

O81.300 Urejanje in vzdrževanje zelenih površin in okolice

O82.100 Pisarniške dejavnosti

O82.300 Organiziranje razstav, sejmov, srečanj

O82.400 Posredniške storitve za spremljajoče poslovne storitvene dejavnosti,

 d.n.

O82.990 Druge spremljajoče poslovne storitvene dejavnosti, d.n.

Javno podjetje lahko opravlja tržno dejavnost, če je povezana z javno službo, oziroma ne ovira njenega izvajanja in se financira iz tržnih virov, pri čemer mora voditi ločene računovodske evidence za javno službo in tržne dejavnosti, zagotoviti preglednost finančnih tokov ter preprečiti financiranje tržnih dejavnosti iz sredstev za javne službe.

Podjetje sme opravljati tudi vse druge posle, potrebne za njegov obstoj in opravljanje dejavnosti, ne pomenijo pa neposrednega opravljanja dejavnosti.

Javno podjetje lahko spremeni ali razširi dejavnost le s soglasjem ustanovitelja.«

1. člen

V 9. členu se črtata drugi in tretji odstavek. Dosedanji četrti odstavek 9. člena postane drugi odstavek.

1. člen

V 16. členu se prvi stavek spremeni tako, da se glasi:

»Osnovni kapital javnega podjetja znaša 608.680,00.EUR«.

### KONČNA DOLOČBA

4. člen

Ta odlok začne veljati petnajsti dan po objavi v Uradnem listu Republike Slovenije, uporabljati pa se začne z dnem vpisa pripojitve družbe Mestne storitve, javno podjetje za urejanje mesta, d.o.o., Nova Gorica k družbi Javno podjetje Komunalna energetika Nova Gorica d.o.o. v sodni register.

Številka: 007-5/2012

Nova Gorica, dne

|  |
| --- |
| **Desnik podpisnik** |
| **Samo Turel** |
| Župan |

Oddelek za gospodarstvo in gospodarske javne službe
Trg Edvarda Kardelja 1, 5000 Nova Gorica

# Obrazložitev

1. **Razlogi, ki utemeljujejo potrebo po sprejemu Odloka o spremembah in dopolnitvah Odloka o ustanovitvi Javnega podjetja Komunalna energetika d.o.o. (v nadaljevanju: odlok):**

Mestni svet Mestne občine Nova Gorica je na seji dne 11. septembra 2025 sprejel sklep o pripojitvi družbe Mestne storitve, javno podjetje za urejanje mesta, d.o.o. Nova Gorica k družbi Javno podjetje Komunalna energetika Nova Gorica d.o.o.

Sestavni in nujni del postopka pripojitve je tudi ustrezna sprememba ustanovitvenega akta prevzemne družbe, da bo ta odražal novo stanje po pripojitvi, vezano na prevzem dejavnosti prevzete družbe. Odlok o ustanovitvi javnega podjetja prevzemne družbe ima dvojno naravo, saj ne predstavlja zgolj občinskega predpisa, temveč tudi akt o ustanovitvi družbe z omejeno odgovornostjo v smislu ZGD-1 (2. člen Odloka o ustanovitvi Javnega podjetja Komunalna energetika d.o.o.).

1. **Cilji, ki se želijo doseči s sprejemom odloka:**

Sprejem Odloka o spremembah in dopolnitvah Odloka o ustanovitvi Javnega podjetja Komunalna energetika d.o.o. je nujen korak v postopku pripojitve. Cilj odloka je, da se na prevzemno družbo formalno prenese pooblastilo za izvajanje gospodarskih javnih služb upravljanja parkirišč, tržnice, oglaševanja in javnih sanitarij, s čimer se zagotovi pravna podlaga in kontinuiteta izvajanja teh dejavnosti po prenehanju prevzete družbe.

1. **Pravne podlage in načela, po katerih naj se uredijo razmerja na tem področju:**
* Statut Mestne občine Nova Gorica (Uradni list RS, št. 13/12, 18/17 in 18/19)
* Zakon o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40).
1. **Rešitve in posledice, ki bodo nastale s sprejemom tega odloka:**

Sprememba odloka je potrebna v delu, ki se nanaša na prenos dejavnosti, ki jih je doslej opravljala prevzeta družba. S pripojitvijo bo namreč prevzemna družba prevzela izvajanje naslednjih izbirnih gospodarskih javnih služb: 1. upravljanje s plačljivimi parkirišči, 2. oglaševanje in plakatiranje, 3. upravljanje in urejanje mestne tržnice ter 4. urejanje in čiščenje javnih sanitarij. Te dejavnosti se bodo z uveljavitvijo sprememb odloka formalno vključile med naloge, ki jih bo opravljala prevzemna družba.

V okviru presoje veljavnosti prenosa navedenih dejavnosti je potrebno presojati 14. člen Akta o ustanovitvi Javnega podjetja Mestne storitve, javno podjetje za urejanje mesta, d.o.o., Nova Gorica, ki določa, da ustanovitelj (MONG) za dejavnosti, ki jih opravlja to javno podjetje, ne sme ustanavljati drugih družb. Namen te klavzule je v zaščiti javnega podjetja pred tem, da bi ustanovitelj ustanovil novo, konkurenčno podjetje za opravljanje istih nalog, vendar pa ta določba za postopek pripojitve ne predstavlja ovire. Pri pripojitvi ne gre za ustanovitev druge družbe, temveč za statusno preoblikovanje, kjer se obstoječa družba pripoji k drugi obstoječi družbi. S tem se dejavnosti ne podvajajo, ampak konsolidirajo znotraj enega pravnega subjekta v lasti istega ustanovitelja. Postopek pripojitve je posledično skladen z določili ustanovitvenega akta prevzete družbe.

Dodatno se predlaga tudi sprememba Odloka o ustanovitvi Javnega podjetja Komunalna energetika d.o.o. v delu, ki ureja klasifikacijo dejavnosti, ki jih opravlja družba, kar se predlaga z namenom uskladitve dejavnosti s trenutno veljavno Standardno klasifikacijo (SKD 2025), ki je stopila v veljavo s 1. 1. 2025.

1. **Materialne obveznosti, ki bodo nastale s sprejemom tega odloka:**

Sprememba odloka za proračun ne ustvarja novih finančnih obveznosti. Gre za administrativni akt, ki je del celovitega svežnja ukrepov za izvedbo strateške odločitve o združitvi obeh javnih podjetij.

1. **Druge pomembne okoliščine, glede vprašanj, ki jih ureja ta odlok:**

Sprejem predlaganega Odloka o spremembah in dopolnitvah Odloka o ustanovitvi Javnega podjetja Komunalna energetika d.o.o. je predviden po skrajšanem postopku, kot ga omogoča 70.a. člen Poslovnika Mestnega sveta Mestne občine Nova Gorica. Glede na to, da se z odlokom v obstoječi akt zgolj dodajajo nove dejavnosti, ki jih bo prevzemna družba prevzela s pripojitvijo in uskladitev teh dejavnosti z SKD 2025, se sprememba šteje za manj zahtevno in ne posega v temeljne določbe odloka. Zaradi navedenega se predlaga, da Mestni svet spremembe odloka sprejme po skrajšanem postopku.

Pripravila:

|  |  |
| --- | --- |
| **Levi podpisnik** | **Desnik podpisnik** |
|  | **Martina Remec Pečenko** |
|  | vodja Oddelka za gospodarstvo in gospodarske javne službe |